13-jarige meisie naby Bethal verkrag, vermoor | Netwerk24
Deur Riaan Grobler, News24 10 September 2019 12:36
'n Verdagte word gesoek ná die verkragting en moord van 'n 13-jarige meisie Sondag naby Bethal in Mpumalanga.
Die meisie het vroeg Sondag haar huis verlaat om by 'n nabygeleë winkel iets te gaan koop, maar het nie teruggekeer nie, lui 'n verklaring.
Later die dag het haar ouers – saam met verskeie inwoners in die Malema-gebied in die Emzinoni-nedersetting – na haar begin soek. Hulle kon haar egter nie kry nie.
Haar verdwyning is by die polisie aangemeld.
Die meisie se lyk is eers Maandag naby haar huis deur 'n verbyganger ontdek. Dit blyk dat sy ook verkrag is.
" 'n Intensiewe ondersoek is aan die gang. Enigeen met inligting oor die saak kan speursers. Shibe Mathabe by 082 462 2836 bel," sê brig. Leonard Hlathi, provinsiale polisiewoordvoerder.